Debreceni András, (Nagykanizsa, 1989. április 21. –) magyar labdarúgó, hátvéd. A Budapest Honvéd FC játékosaként egy félévet a Kecskeméti TE-ben is szerepelt, kölcsönben. Az ifjú labdarúgó végigjátszotta a csehországi 2008-as U19-es labdarúgó-Európa-bajnokságon bronzérmet szerző U19-es magyar labdarúgó-válogatott minden meccsét. Debreceni tagja volt az egyiptomi 2009-es U20-as labdarúgó-világbajnokság U20-as magyar labdarúgó-válogatott keretének, amely bronzérmet szerzett. A Mosonmagyaróvári TE játékosa.